text: Ansøgere skal lege med Lego
  29 november 2013 kl. 08.42
  Lego skal ansætte otte nye designere. Ansøgere får udleveret en pose klodser og bliver bedt om at lege.
  Der er ca. 200 mand ansatte i Lego?s designafdeling.
  Når der skal ansættes ny, så leder man ikke blot efter nogen, der kan løse en opgave, men de skal også passe ind i gruppen, fortæller pressechef Roar Rude Trangbæk til Ingeniøren.
  Ansøgningsproceduren kan eksempelvis foregå ved, at ansøgerne får en pose legoklodser og bliver bedt om at bygge en model målrettet til en bestemt aldersgruppe.
  - Det er tænkte scenarier og ikke den hverdag, de kommer til at møde, hvis de bliver ansat. Men det giver et indblik i arbejdsprocessen, siger Roar Rude Trangbæk til Ingeniøren.
  Det er en blandet skare, der arbejder i designafdelingen.
  Ud af de 200 kommer halvdelen fra udlandet. 20 forskellige nationaliteter er repræsenteret i designafdelingen.
  